text: Landmand dømt for dødsfald ved traktorulykke
  28 oktober 2015 kl. 16.58
  Vestre Landsret i Kolding kendte i dag en landmand fra Sdr. Omme-kanten skyldig i uagtsomt manddrab.
  21. november 2013 kørte landmanden på Simmelbrovej ved Sdr. Omme med en stor traktor - uden at den havde hverken lys eller reflekser på. Derfor kørte en bil op bag i maskinen, hvorved en 75-årig kvindelig passagerer mistede livet.
  Landmanden blev 28. maj 2014 frifundet for uagtsomt manddrab ved byretten i Kolding, men fik en betinget frakendelse af kørekørtet og en bøde på 4.000 kr for manglende lys.
  Dommen blev anket af Statsadvokaten, og i dag blev den omstødt ved Vestre Landret i Kolding.
  - Jeg kan kun være tilfreds med dommen, fordi den er i overensstemmelse med min påstand. Det var en usædvanlig anke, fordi Statsadvokaten selv havde taget initiativ til den, udtaler anklager Rasmus Gyldenløve til TV SYD.
  Hør her hvad anklageren siger til dommen.
  
  